Seksilelusi ovat pian hakkereiden näpeissä - iot-tietoturvan synkkä tulevaisuus - Tivi
20.3.2016 klo 09:23
Seksilelusi ovat pian hakkereiden näpeissä - iot-tietoturvan synkkä tulevaisuus
Tietoturvaratkaisuja tarjoava japanilaisyritys Trend Micro osoitti Saksan CeBiT-messuilla, että esineiden internet altistaa tietokoneiden ja puhelinten lisäksi mitä yllättävämpiä esineitä hakkeroinnille. Yrityksen edustaja Udo Schneider nimittäin hauskuutti lehdistöä herättämällä vaaleanpunaisen vibraattorin eloon läppäriltään muutaman koodirivin avulla, kertoo Reuters.
"Vibraattorin hakkeroiminen on pelkkää hupia. Jos kuitenkin pääsen käsiksi palvelinpuolen tietoihin, voin kiristää valmistajaa", sanoo Trend Micron teknologiajohtaja Raimund Genes.
Saksalaisen Bitkomin mukaan peräti 51 prosenttia saksalaisyrityksistä on joutunut digitaalisen vakoilun, sabotaasin tai tietovarkauden uhriksi viimeisen kahden vuoden aikana. Suurimmassa vaarassa ovat pienet ja keskisuuret yritykset, joista kaksi kolmasosaa on ollut kyberhyökkäysten kohteena.
Myös hallituksen raportissa todetaan, että teollisuustuotantoon kohdistuvat kyberhyökkäykset ovat yleistyneet. Viime vuonna Saksan parlamentin alahuoneen tietokoneverkkoon murtauduttiin, ja järjestelmä oli pois toiminnasta useita päiviä vaaranten suuren määrän tietoja.
"Jos joku ammuskelisi parlementtitalon katolta pistoolilla, turvamiehet puuttuisivat asiaan välittömästi. Kuukausia jatkuvaan tietojen urkkimiseen ei kuitenkaan puutu kukaan", ihmettelee kyberturvayritys Check Point Software Technologies.
Hakkeroi Chromebook ja tilipäivä koittaa
Google on haastanut hakkerit löytämään reikiä Chromebook- ja Chromebox-koneistaan. Onnistujille on luvassa avokätinen rahapalkinto.
"Internetin musta surma" - kiristysohjelmaa kehitettiin entisestään, kaikki toivo meni
Ciscon tutkimusryhmä Talos kertoo, että TeslaCrypt 3.0.1:n algoritmin salaamia tiedostoja on nyt mahdotonta purkaa.
IPhone hakkeroidaan käden käänteessä – katso miten helposti se käy
Tietoturvayritys Skycuren toimitusjohtaja hakkeroi ja kaappaa toimittajan iPhonen tuosta vain, eikä siihen vaadita yhtä inhimillistä erehdystä enempää.